Diari Oficial de la Generalitat Valenciana


Sumari del DOGV 5497, del 24-04-2007 (2007/4839)

ORDRE d'11 d'abril de 2007, de la Conselleria d'Economia, Hisenda i Ocupació, per la qual es modifiquen les bases que regulen les ajudes prèvies a la jubilació de treballadors i treballadores residents a la Comunitat Valenciana, i es convoquen per a l'exercici de 2007.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5497

Data del DOGV
:   24-04-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/4839


Data del document
:   11-04-2007

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * norma de treball
    * jubilació anticipada
    * ajuda pública
    * suport econòmic
    * seguretat social

L'Ordre de 27 de setembre de 2005 (DOGV de 3 d'octubre), de la Conselleria d'Economia, Hisenda i Ocupació, va aprovar les bases per a la concessió d'ajudes prèvies a la jubilació de treballadors i treballadores residents a la Comunitat Valenciana.  
La promulgació del Reial Decret 887/2006, de 21 de juliol, que aprova el reglament de la Llei General de Subvencions, i l'Acord del 21 de juliol de 2006 del Consell (DOGV del dia 25), fan necessari introduir una modificació en les bases esmentades per al seu acomodament a les noves exigències.  
D'altra banda les dites bases establixen que anualment es fixarà el termini de presentació de sol·licituds en l'ordre de convocatòria de les ajudes i que es donarà publicitat als crèdits consignats en les lleis de pressupostos que han de finançar la concessió de les ajudes.  
Així mateix, disposa la base vint-i-quatrena que anualment s'actualitzaran els imports de les ajudes d'acord amb les variacions del IPC de l'any anterior al de la convocatòria. L'increment experimentat l'any 2006 ha sigut del 3,1 per cent.  
Finalment, ha d'indicar-se que les ajudes que es concedisquen d'acord amb el que preveu les bases reguladores no estan subjectes a la política de control d'ajudes d'Estat, per reunir els requisits de l'article 87.3 del Tractat CE, en no afectar la competència en raó a la qualitat dels beneficiaris - treballadors prejubilats - i el fi de l'ajuda.  
Per això, i fent ús de les facultats atribuïdes per l'article 35 de la Llei 5/1983, de 30 de desembre, de Govern Valencià, l'article 47 del text refós de la Llei d'Hisenda Pública de la Generalitat Valenciana i el Decret 8/2004 de 3 de setembre, del president de la Generalitat Valenciana, pel qual s'assignen a la Presidència i a les conselleries determinades competències,  
ORDENE  
Article primer  
S'afig un nou apartat al punt 2 de la base dissetena, del tenor següent:  
"d) Declaració responsable relativa que el sol·licitant no és deutor de la Generalitat per reintegrament de subvencions."   
Article segon  
S'afig la secció tercera bis al títol IV, amb el contingut següent:  
"Vint bis. Disposició comuna per al pagament de les ajudes  
Sense perjuí del que assenyalen les seccions segona i tercera haurà d'aportar-se, prèviament al pagament de les ajudes, declaració responsable relativa que el beneficiari no és deutor de la Generalitat per reintegrament de subvencions."  
Article tercer  
1. Es convoquen per a l'exercici pressupostari de 2007, les ajudes prèvies a la jubilació de treballadors i treballadores residents a la Comunitat Valenciana regulades per les bases aprovades per l'Ordre de 27 de setembre de 2005, i publicada en el Diari Oficial de la Generalitat del dia 3 d'octubre.  
2. El termini de presentació de sol·licituds finalitzarà el dia 30 de setembre.  
DISPOSICIONS ADDICIONALS  
Primera  
Per a l'exercici del 2007, d'acord amb el que establix la Llei 11/2006, de 27 de desembre, de Pressupostos de la Generalitat, la Conselleria d'Economia, Hisenda i Ocupació finançarà les ajudes a càrrec del programa 315.10, Condicions de Treball i Administració de les Relacions Laborals, línia pressupostària T0211.000 amb 2.431.791,75 euros, segons el detall següent:   
- 1.152.250 euros són fons procedents del Ministeri de Treball i Afers Socials destinats íntegrament al finançament de les ajudes establides en el títol I.   
- 1.279.541,75 euros són fons propis de la Generalitat resultants de la minoració en 14.978,25 euros produïda en la dotació inicial (1.294.520 euros) per a atendre obligacions degudament contretes en l'exercici de 2006.  
Segona  
Els imports de les ajudes previstes en els títols II i III s'incrementen en un 3,1 per cent.  
DISPOSICIONS FINALS  
Primera  
Es faculta el director general de Treball i Seguretat Laboral per a dictar les instruccions i adoptar les mesures que considere oportunes per al desplegament i aplicació del que disposa la present ordre.  
Segona  
Contra el que disposa la present ordre, que posa fi a la via administrativa, podrà interposar-se recurs potestatiu de reposició davant de l'òrgan que l'ha dictat, en el termini d'un mes des de la publicació en el DOCV o ser impugnada directament davant de l'ordre jurisdiccional contenciós administratiu, en el termini de dos mesos d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
Tercera  
La present ordre entrarà en vigor l'endemà de la publicació en el Diari Oficial de la Comunitat Valenciana  
València, 11 d'abril de 2007  
El conseller d'Economia, Hisenda i Ocupació,  
GERARDO CAMPS DEVESA